ประจำเดือนไม่มา 1 เดือนค่ะ ก่อนหน้านี้มีอะไรกับแฟนก็ประมาณ 2-3 ครั้งเฉพาะภายในเดือนนี้ แล้วก็บวกกับเครียดเรื่องปัญหาส่วนตัวด้วย โดยเฉพาะภายในเดือนนี้ด้วย แต่ปกติก็เป็นคนที่ประจำเดือนมาไม่ปกติอยู่แล้ว คือมาไม่ตรงกันทุกเดือน แต่เดือนนี้ยังไม่มาเลยเมื่อเปรียบกับวันที่มาเมื่อเดือนที่แล้วก็เลยวันที่มาประมาณ 12 วัน แต่ลองซื้อที่ตรวจครรภ์มาตรวจแล้วขึ้นขีดเดียวค่ะ ตรวจตอนช่วงเย็น อาจเป็นเพราะความเข้มข้นของปัสสาวะเจือจางรึป่าวคะ อยากทราบถึงปัญหาค่ะ ขอบค่ะ
สวัสดีค่ะ การที่ประจำเดือนไม่มา 1 เดือน หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่น่าเกิดจากการตั้งครรภ์ แต่อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นดังนั้น หากมีเรื่องเครียดอยู่ ก็อาจทำให้ประจำเดือนไม่มาได้ แต่หากยังรู้สึกกังวล ก็อาจลองตรวจซ้ำดูอีกครั้ง โดยควรตรวจในช่วงเช้า โดยใช้ปัสสาะวแรกหลังจากตื่นนอน และตรวจหลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ หากยังคงพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ